open-index/open-wikipedia-markdown huggingface dataset:
Hamdam Sodiqov

**Sodiqov Hamdam Joʻrayevich** - tarix fanlari doktori, «Oʻzbekistonning yangi tarixi» markazi direktori. H.Sodiqov 1943-yil 23-dekabrda Toshkentda xizmatchi oilasida tugʻilgan.

## O'qish faoliyati
H.Sodiqov 1961-yilda Mannon Uygʻur nomidagi 22-oʻrta maktabni tamomlagan.  Toshkent Davlat universiteti filologiya fakulteti jurnalistika boʻlimida kechki kursda, soʻng 1962 – 1966-yillarda kunduzgi boʻlimda oʻqigan. U 1966 – 1967-yillarda Moskva harbiy okrugida muddatli harbiy xizmatni oʻtagan. Zahiradagi ofiserlar kursini bitirgan. 1970 – 1973-yillarda Oʻzbekiston Fanlar Akademiyasining Oʻzbekiston xalqlari tarixi muzeyi aspiranturasida oʻqigan.

## Ish faoliyati
H.Sodiqov 1961 – 1962-yillarda Toshkent toʻqimachilik kombinatida mehnat faoliyatini boshlagan. U 1968 – 1970-yillarda respublika yoshlar gazetasida adabiy xodim, boʻlim boshligʻi lavozimlarida ishlagan. 1973-yildan 1985-yilga qadar Oʻzbekiston xalqlari tarix muzeyida ilmiy xodim, soʻng boʻlim mudiri lavozimlarida ishlagan. 1985 – 1996-yillarda Toshkent temir yoʻl transporti muxandislari institutida dosent lavozimida ishlagan.U 1996-yilda Oʻzbekiston Respublikasi Prezidenti xuzuridagi Davlat va jamiyat qurilishi Akademiyasi qoshidagi Oʻzbekistonning Yangi tarixi markazi direktori vazifasiga tayinlangan.

## Ilmiy faoliyat
H.Sodiqov 1973-yilda “Turkiston general – gubernatorligi siyosiy-ma'muriy tuzumi” mavzusida tarix fanlari nomzodi ilmiy darajasi uchun disertatsiya yoqlagan. H. J. Sodiqov 1994-yilda “Chorizmning Turkistondagi mustamlakachilik siyosati va istiqlol uchun kurash” mavzuida tarix fanlari doktori ilmiy darajasi uchun dissertasiya yoqlagan. 1996-yilda Oʻzbekiston Respublikasi Prezidenti xuzuridagi Davlat va jamiyat qurilishi Akademiyasi Birlashgan Ixtisoslashgan Kengash a'zoligiga saylangan.

## Asarlari
H.J.Sodiqov rahbarligida Oʻzbekistonning yangi tarixi uch jildlik kitoblar tayyorlandi va 2000-yilda nashr etildi. U tariximizda yorqin iz qoldirgan millat qahramonlari faoliyatini matbuotda birinch marta yoritgan tadqiqotchilardan hisoblanadi. (Namoz Pirimqulov, Qurbonjon dodhoh, Muhammad Ali Eshon faoliyatini “Guliston” jurnalida yoritgan.)

**Nashr etgan asarlari:**

1. “Posbon”, 1988-y.; 

2. “Sulton Jaloliddin Manguberdi”, 1998-y. qissalarining muallifi.

3. “Asr tengdoshi”;

4. “Turkiston chorizm mustamlakachiligi davrida”.

5. “Koinot nigohidagi alloma”;

6. “Amir Temur hayotidagi gʻaroyibotlar”; 

7. “Amir Temur saltanatida xavfsizlik xizmati” 2018-yil, 

8. “Oʻzbekiston tarixi” (hammuallif).

## Manbalar
Diomedea dabbenena

**Tristan albatrosi** yoki **Diomedea dabbenena** () — albatrossimonlar oilasiga mansub yirik dengiz qushi. Diomedea jinsining buyuk albatroslaridan biri, u 1998-yilda toʻliq tur sifatida tan olingan.

## Tashqi koʻrinish va turmush tarzi
*D. dabbanena* albatroslari 3 metrdan oshiq ulkan qanotlari tufayli okean ustida parvoz qilish uchun juda moslashgan. Ilgari, bu qushlar juda oʻxshash patlar tufayli sayohat qiluvchi albatrosning kichik turi hisoblangan (). Katta yoshlilarda patlari oq rangga ega, tepasi esa toʻq boʻladi. Sayohat qiluvchi albatros va *D. dabbenenani* farqlash qiyin, ammo *D. dabbenenaning* rangi nisbatan   toʻq va jussasi kichikroq boʻladi, balogʻatga yetmagan qushlarda esa kattalarga qaraganda patlarning oqarish jarayoni sekinroq boʻladi.

## Xulq-atvor
Tristan albatrosi baliq va boshoyoqli mollyuskalar bilan oziqlanadi. Ular ikki yilda bir marta koʻpayadi va 400 dan 700 m gacha (1300–2300 fut) balandlikdagi nam tuproqlarda uyalarini quradilar. Ular monogam boʻlib, 10 yoshga toʻlguncha koʻpayishni boshlamaydilar.

## Tarqalish
Albatros *D. dabbenenaning* tarqalishg doirasi Tristandakunya arxipelagi bilan cheklangan. Ular arxipelagning asosiy oroli — Tristanda halok boʻlishdi, ammo Gough va Inaccessible orollarda omon qolishdi. Gough orolida qushlar soni yildan-yilga oʻzgarib turadi, lekin odatda 1500 tadan 2400 ta juftgacha boʻlishi mumkin. Tristan albatroslari koʻpayish mavsumidan boshqa paytlarda Janubiy Atlantika va Janubiy Afrika suvlari boʻylab tarqaladi.

## Tahdidlar
*D. dabbenena* albatroslari hozir xavf ostida hisoblanadi. Soʻnggi 36 yil ichida bu qushlarning populyatsiyasi Gough orolida 28% ga kamaydi va ular Inaccessible orolida deyarli butunlay yoʻq boʻlib ketishdi. Ilgari ularga introduksiya qilingan turlar, kalamushlar, mushuklar va toʻngʻizlar tahdid solgan, ammo hozir ushbu naslchilik orollari ulardan tozalangan. Biroq, ushbu orollarda sichqonlarning populyatsiyasining koʻpayishiga olib keldi, ular albatros joʻjalarini ommaviy ravishda yeb, nobut qiladilar. Joʻjalar sichqonlarga qaraganda juda katta boʻlsa ham, ular oʻzlarini qanday himoya qilishni bilishmaydi. Bugungi kunda turlar uchun asosiy tahdid baliq ovlash va ushbu sichqonlar ekanligiga ishoniladi. Yoʻqolib ketishning yana bir sababi shundaki, agar ota-ona qushlardan biri vafot etgan taqdirda ikkinchisi joʻjalarini boqa olmaydi va ular nobut boʻlishadi.

## Manbalar

## Havolalar
*Tristan albatrosi,Diomedea dabbenena Mathews, 1929
Jayne Brook

**Jayne Brook** (**Anderson**) — amerikalik aktrisa boʻlib, u „*Chicago Hope*“ tibbiyotga aloqador dramatik televizion serialidagi doktor Diane Grad roli bilan mashhur boʻlib, serialning olti faslidan beshtasida doimiy qatnashgan va 2000-yildan 2002-yilgacha „*The District*“ serialidagi Mary Ann Mitchell rollari bilan tanilgan. 2017 va 2019-yillar oraligʻida Brook „*[[Star Trek: Discovery]]*“ serialida Yulduzlar floti vitse-admirali Katrina Kornuell rolini takrorlagan.

## Yoshligi
Brook Illinois shtatining Northbrook shahrida tugʻilgan. U 1978-yilda, 17-yoshida Shimoliy Glenbrook oʻrta maktabini tamomlagan.  U Oxforddagi New Collegeda (Angliya) va Duke universitetida stipendiya olgan holda oʻqigan. 1982-yilda bakalavr darajasiga erishgan. Brooke aktyor va rejissor John Terleskyga turmushga chiqqan. Ularning Alexandra Sophia va Annaliese Marie ismli ikki qiz farzandlari bor.

## Faoliyati
Brook Los Angelesda televideniye sohasida ishlashni boshlashdan oldin Britaniyaning mintaqaviy teatrlarida va Londonda faoliyat olib borgan. U qisqa vaqt model sifatida ham ishlagan.

Uning birinchi aktrisalik roli 1987-yilda „*[[Superman IV: The Quest for Peace]]*“ filmida boʻlgan. 1980-yillarning oxirlarida u bir muddat Buyuk Britaniyada ishlaydi va Sovuq urush tugaganidan keyin xususiy tergovchi sifatida faoliyat yuritgan uchta sobiq josus haqidagi ITV komediya seriali *The Old Boy Networkda* suratga tushadi.

Brooke koʻplab kino va televidenie rollarida paydo boʻldi, birinchi boʻlib 1991-yilda „*Donʼt Tell Mom the Babysitter’s Dead*“ filmida Carolyn rolini oʻynaydi. 1993-yil bahorida „*[[Sirens]]*“ ning ABC suratga olgan versiyasida bosh rolni ijro etgan. *L.A. Law* serialida hamda 1995-yilda „*Bye Bye Love*“ filmida ham rollar oʻynagan. Shuningdek, u bolalar *Kindergarten Cop* (1990)da bolaning onasi sifatida kichik rol oʻynagan. U „*My Mother, the Spy“* (2000) filmida katta rollardan birni ijro etgan.

Uning 1994-yildan 1999-yilgacha boʻlgan „*[[Chicago Hope]]*“ ansamblidagi bosh roli, *Sports Night*, *The District*, *John Doe*, *Boston Legal* va *Private Practice* kabi seriallarda muntazam yoki takrorlanuvchi rollarda ishtirok etgan. Brooke CBS telekanali *[[NCIS]]* teleserialining 2007-yildagi „*Cover Story*“ epizodida oʻzining sobiq *Chicago Hope*dagi hamkasbi Mark Harmon bilan qayta uchrashgan.

2017-yildan 2019-yilgacha Brooke *Star Trek: Discovery filmining* dastlabki ikki faslida Starfleet admirali Katrina Kornuell rolini takrorlagan.

## Filmografiyasi

## Manbalar

## Havolalar

* 
*
Beth Broderick

**Elizabeth Alice Broderick** (1959-yil 24-fevralda tugʻilgan) — amerikalik aktrisa. U ABC / WB televizion sitcomi *[[Sabrina the Teenage Witch]]* (1996—2003) da Zelda Spellman rolini gavdalantirgan. U, shuningdek, ABC sirli drama seriali „*[[Hayot-mamot (teleserial)|Hayot-Mamot (teleserial)]]*da“ Diane Janssen rolini (2005—2008) hamda CBS telekanida efirga uzatilgan ilmiy-fantastik drama *[[Under the Dome]]* (2013)da Rose Twitchell rollarini ijro etgani bilan tanilgan.

## Yoshligi
Beth Broderick Kentukki shtatining Falmouth shahrida Nina Lou (qizlik familyasi: Bowden) va Thomas Joseph Brodericklarning qizi boʻlib tugʻilgan. U Californianing Hantington Beach shahrida oʻsib ulgʻaygan. Bolaligida ham u teatrga qiziqardi. U oʻn olti yoshida oʻrta maktabni, 18 yoshida Californianing Pasadena shahridagi Amerika san'at akademiyasini tamomlagan. Keyinchalik u aktyorlik faoliyatini davom ettirish uchun New York shahriga koʻchib oʻtadi. Uning ikki nafar singlis bor.

## Faoliyati
Elizabeth Alice Broderick, keyinroq Norris OʻNil sifatida tanilgan, u ikkita kattalar uchun moʻljallangan filmlarda debyut qilgan: „*In Love“* (1983) va „*Bordello: House of the Rising Sun“* (1985). Ikkala rolda ham u lezbiyen obrazini tasvirlagan, biroq rollari moliyaviy jihatdan omadsiz yakunlangan. Yana Norris OʻNil sifatida u *Sex Appeal* (1986) asosiy komediyasida paydo boʻladi. 1986-yilda u „ *Looks Could Kill*, *Student Affairs*, *Young Nurses in Love* hamda *Slammer Girls*“ filmlarida, qamoqxona filmi janridagi ayollarning aldovida kichik rollarni ijro etgan.

U „*Carnal Knowledge*“, *Triplets in Uniform* *,"the Master of Discipline"* hamda *Zastrozzi* *kabi* bir nechta teatr spektakllarida ishtirok etgan (ular ham birgalikda ishlab chiqarilgan). New Yorkda u „*The Mousetrap“*, *The Lion in Winter"* va boshqa koʻplab filmlarda rol oʻynagan. U Chikagodagi Northlight teatrida „*Bad Dates*“ nomli bir aktyor shousida ham ishtirok etgan

Broderick Dennis Bailey bilan birga A Cup of *Joe*, *Wonderland* va *Literatti* asarlari uchun ssenariylar yozgan.

U *Sabrina, the Teenage Witch*ning uchta epizodini boshqargan: „Guilty!“ (2002), „Guilty“ (2002) va „Making the Grade“ (2001).

## Shaxsiy hayoti
Broderick rejissor Brian De Palma bilan *[[The Bonfire of the Vanities]]* (1990) filmini suratga olish vaqtida bir yil davomida ishqiy munosabatda boʻlgan. 1998-yilda Broderick Brian Porizek bilan turmush quradi va er-xotin 2000-yil 11-iyulda ajrashishadi. U 2005-yil 29-aprelda Scott Paettyga turmushga chiqadi.

Broderick 2014-yilda Texasning Ostin shahrida istiqomat qilgan. U yerda u mustaqil filmlar va mahalliy teatr spektakllarida ishtirok etgan.

## Filmografiyasi

### Film

## Manbalar

## Havolalar

* 
*
Anton Miranchuk

**Anton Andreyevich Miranchuk** (1995-yil 17-oktyabrda tugʻilgan) — rossiyalik professional futbolchi, Moskvaning „Lokomotiv“ klubi va Rossiya terma jamoasida chap qanot yarim himoyachisi yoki hujumkor yarim himoyachi sifatida oʻynaydi.

## Jamoalardagi faoliyati

### Yoshlik faoliyati
Slavyansk-na-Kubani shahrida tugʻilgan Miranchuk Moskvaning „Spartak“ klubiga oʻzi tugʻilgan „Olimp“ futbol maktabidan kelib qoʻshilgan. U jismoniy imkoniyatlari zaif boʻlgani uchun klubdan chetlatilgan. Shundan soʻng u egizak akasi Aleksey bilan Moskvaning „Lokomotiv“ klubiga koʻchib oʻtgan.

### Lokomotiv Moskva
2013-yil 30-oktyabrda Miranchuk kattalar futbolidagi debyutini Rossiya kubogi doirasidagi Volgogradning Rotor jamoasiga qarshi oʻyinda 88-daqiqada Viktor Obinna oʻrniga maydonga tushgan holda amalga oshirgan.

#### Levadiyada ijarada
2016-yil 2-fevralda Miranchuk Estoniyaning " Levadiya Tallinn " klubiga ijaraga berilgan. U yangi jamoadagi debyutini 2016-yilning 2-aprelida Nomme Kalju bilan 1:1 hisobida durang bilan yakunlangan oʻyinda oʻtkazgan. 2016-yil 30-iyun kuni Miranchuk UEFA Yevropa ligasida ilk saralash bosqichida Farerning HB jamoasi bilan 1:1 hisobida durang oʻynagan jamoa tarkibida maydonga tushgan. 2016-yil Meistriliiga mavsumining oxiriga kelib u 14 ta gol urishga erishgan. 

#### Moskvaning Lokomotiv jamoasiga qaytish
Miranchuk 2017-yilning 9-aprel kuni „Rostov“ga qarshi oʻyinda „ Lokomotiv“ safida Rossiya Premer-ligasida debyut qilgan. 2018-yilning 24-oktyabr kuni u UEFA Chempionlar Ligasidagi ilk golini 2018-19-yilgi mavsumda „ Portu „ga qarshi oʻz uyida jamoasining yagona goliga mualliflik qilgan. 2020-yil 27-oktabrda u UEFA Chempionlar ligasining 2020-21 -yilgi mavsumida “Bavariya“ga qarshi oʻz uyida 1:2 hisobida magʻlub boʻlgan oʻyinda gol muallifiga aylangan. U 3-noyabr kuni oʻsha musobaqada „Atletiko Madrid“ ga qarshi oʻyinda yana gol urgan. 

## Xalqaro karyera
Miranchuk 2017-yilning oktabr kuni Janubiy Koreyaga qarshi oʻrtoqlik oʻyinida Rossiya terma jamoasi safida debyut qilgan.

2018-yilning 11-mayida u Rossiyaning JCh-2018 uchun kengaytirilgan tarkibiga kiritilgan. 2018-yil 3-iyun kuni u jahon chempionatining yakuniy tarkibiga kiritilgan. U turnirda ishtirok etmagan, chunki chorak finalda Rossiya Xorvatiyaga magʻlub boʻlgan. 

## Shaxsiy hayoti
U Aleksey Miranchukning egizak akasi boʻlib, u ham Rossiya terma jamoasidagi jamoadoshi hisoblanadi. 

## Karyera statistikasi

### Klub

### Xalqaro

: *Scores and results list Russiaʼs goal tally first, score column indicates score after each Miranchuk goal*.

## Yutuqlar
**Lokomotiv Moskva**

* Rossiya Premer-ligasi : 2017-18
* Rossiya kubogi : 2018-19, 2020-21
* Rossiya Superkubogi : 2019

## Manbalar
Amruta Xanvilkar

**Amruta Xanvilkar Malhotra** (1984-yil 23-noyabrda tugʻilgan) — hind aktrisasi. U hind va marathi filmlarida ishlagan va Ishq Bectorning *Aye Hip Hopper* filmidagi roli bilan tanilgan. Shuningdek, u *Nach Baliye 7* -da gʻalaba qozonishi va *Qoʻrquv omili: Khatron Ke Khiladi 10* -da ishtirok etishi bilan mashhur boʻlgan.

## Shaxsiy hayoti
Amrutaning Aditi ismli singlisi bor edi. Xanvilkar 1984-yil 23-noyabrda marati oilasida tugʻilib o`sgan. Amruta Xanvilkar Malhotra 2015-yil 24-yanvarda Dehlida Himmanshoo A. Malxotraga turmushga chiqqan. Himmanshoo — Zee TV-ning Aapki Antara filmida Sameer va Bhagonwali-Baante Apni Taqdeerda Guddu Shukla rolini ijro etgan aktyor.

## Faoliyati
Amruta Xanvilkar Malhotrayetakchi aktrisa boʻlish orzusini amalga oshirish uchun 2004-yilda Zee TV telekanalining „Zee Cinestars ki Khoj“ nomli isteʼdodlar shousida qatnashadi va garchi Amruta Xanvilkar Malhotra tanlovda gʻolib chiqmagan boʻlsa-da, bir nechta telekoʻrsatuvlar takliflarini oladi. Xanvilkar hind va marathi filmlarida suratga tushgan. U *Katyar Kaljat Ghusli* filmlarida rol ijro etgan va Natarangdan „*Wajle* Ki Bara“ qoʻshigʻi bilan tanilgan edi.  Amruta Xanvilkar Malhotra Meghna Gulzarning Raazi *filmida ham* paydo boʻlgan.

Amruta Xanvilkar Malhotra eri Himmanshoo A. Malxotra bilan *Nach Baliye* raqs realiti-shousining yettinchi mavsumida gʻolib chiqqan. 2020-yilda u Fear Factor: Khatron Ke Khiladi 10 tanlovi ishtirokchisi boʻlgan va 5-haftada Adaa Xonga qarshi oʻyindan chetlatilgan. Amruta Xanvilkar Malhotra Marathi kinoteatrining yetakchi aktrisalaridan biri va mohir, iste'dodli raqqosadir.

## Filmografiyasi

### Filmlari

### Televizion

## Manbalar
Vetlesen mukofoti

**Vetlesen mukofoti** geologiya boʻyicha Kolumbiya universitetining Lamont-Doherti Yer observatoriyasi va G. Unger Vetlesen jamgʻarmasi tomonidan beriladigan mukofotdir. Mukofot, odatda, geologiya sohasidagi eng yuqori daraja va "Geologiya boʻyicha Nobel mukofoti" sifatida eʼtirof qilinadi.

## Kelib chiqishi
Vetlesen mukofoti geofizika yoki geologiya boʻyicha Nobel mukofotining ekvivalentini taʼsis etishga urinish sifatida baholanadi. Mukofot Yer, uning tarixi yoki koinot bilan aloqalarini aniqroq tushunishga olib keladigan ilmiy yutuqlar uchun beriladi. Mukofot 1959-yilda taʼsis etilgan boʻlib, agar hakamlar hayʼati ushbu davrda kamida bitta munosib nomzodni tanlasa, oʻrtacha ikki yilda bir marta beriladi.

## Tarixi
G. Unger Vetlesen 1955-yilda oʻlimidan sal oldin oʻz nomidagi jamgʻarmaga asos solgan. Vetlesen mukofotidan tashqari, fond Yer haqidagi fanlarni oʻrganuvchi muvaffaqiyatli institutlarni qoʻllab-quvvatlaydi. Mukofot Yer, uning tarixi yoki koinot bilan aloqalarini aniqroq tushunishga olib keladigan ilmiy yutuqlar uchun beriladi. Sovrin oʻrtacha har ikki yilda bir marta beriladi.

## Mukofot sohiblari
Manba:

* 2020-yil - Enni Kazenave, Fransiya
* 2017-yil - Mark Keyn, AQSh ; S. Jorj Filander, AQSh
* 2015-yil - Robert Stiven Jon Sparks, Buyuk Britaniya
* 2012-yil - Syuzan Solomon, AQSh; Jan Jouzel, Fransiya
* 2008-yil - Valter Alvares, AQSh
* 2004-yil - Ser Nikolas Shaklton, Buyuk Britaniya : V. Richard Peltier, Kanada
* 2000-yil - U. Jeyson Morgan, AQSh ; Valter C. Pitman III, AQSh ; Lin R. Sykes, AQSh
* 1996-yil - Robert E. Dikkinson, AQSh ; Jon Imbrie, AQSh
* 1993-yil - Uolter Munk, AQSh
* 1987-yil - Uolles S. Broker, AQSh ; Harmon Kreyg, AQSh
* 1981-yil - Marion King Hubbert, AQSh
* 1978-yil - J. Tuzo Uilson, Kanada
* 1974-yil - Xaim Leib Pekeris, Isroil
* 1973-yil - Uilyam A. Fauler, AQSh
* 1970-yil - Allan V. Koks, AQSh
* 1970-yil - Richard R. Doell, AQSh ; S. Keyt Runcorn, Buyuk Britaniya
* 1968-yil - Frensis Birch, AQSh ; Ser Edvard Bullard, Buyuk Britaniya
* 1966-yil - Yan Hendrik Oort, Niderlandiya
* 1964-yil - Pentti Eskola, Finlandiya
* 1964-yil - Artur Xolms, Buyuk Britaniya
* 1962-yil - Ser Garold Jeffreys, Buyuk Britaniya
* 1962-yil - Feliks Andris Vening Meinesh, Niderlandiya
* 1960-yil - U. Moris Yuing, AQSH

## Yana qarang

* Geologiya boʻyicha mukofotlar roʻyxati
* Geofizika boʻyicha mukofotlar roʻyxati

## Manbalar
Neeru Bajwa

**Neeru Bajwa** (talaffuz: Neru Bajva; 1980-yil 26-avgustda tugʻilgan) — kanadalik aktrisa, rejissor va produser, asosan panjob va hind filmlarida ishlagan. U oʻz faoliyatini 1998-yilda Dev Anandning Bollivuddagi „*Main Solah Baras Ki*“ filmida boshlagan va keyin hind seriallari va panjob tilidagi filmlarda ishlashni davom ettirgan.

## Faoliyati
Bajwa oʻz faoliyatini hind seriallarida 2005-yilda *Hari Mirchi Lal Mirchi* bilan DD1 da Astitva*..Ek Prem Kahani* Zee TV -da, undan keyin Star Plus -da *Jeet*, keyin esa STAR One -da va *Guns and Rosesga koʻchib* oʻtishdan oldin boshlagan.

2013-yil yanvar oyida Bajwa Jimmy Sheirgill produseri tomonidan ishlab chiqarilgan, Dheeraj Rattan rejissori va Diljit Dosanj, Amrinder Gill va Surveen Chawla rollarini oʻynagan „*Saadi Love Story*“ koʻp yulduzli panjob filmida paydo boʻldi. U yana Diljit Dosanjx bilan „*Jatt va Juliet 2*“ filmida roʻpara boʻldi, bu esa panjob kinosi uchun avvalgi ochilish kunidagi barcha rekordlarni yangiladi. 2013-yil avgust oyida uning „*Naughty Jatts*“ filmi chiqdi, unda u Binnu Dhillon, Arya Babbar va Roshan Prince bilan birga suratga tushgan. Film tanqidchilar tomonidan turli xil baholarga ega boʻldi.

Bajwa rejissor sifatida 2017-yilda Jassi Gill va Babbal Rai bilan birga bosh rolda singlisi Rubina Bajwani suratga olgan. Shuningdek u, *Neeru Bajwa Entertainment* nomli ishlab chiqarish kompaniyasiga ega. 2019-yil noyabr oyida Bajwa bosh rolni ijro etgan va produserlik qilgan „*Goʻzal Billo*“ filmi sahnaga chiqdi, unda u singlisi Rubina Bajwa bilan ekranni baham koʻradi. 2021-yil aprel oyidan beri Bajwa *panjabicha Jazba shousiga* mezbonlik qilmoqda.

## Shaxsiy hayoti
Jaswant Bajwa va Surinder Bajwa oilasida tugʻilgan Neeruning ikki opasi bor  Rubina, aktrisa; Sabrina, mato dizayneri va ukasi Suhail. „*Bollywood Bound*“ hujjatli filmida rol oʻynash uchun Bajwa oʻrta maktabni tashlab ketganini tan oldi, u oʻqishga unchalik qiziqmagan va har doim Bollywoodning jozibasidan ilhomlangan va orzularini roʻyobga chiqarish uchun Mumbayga koʻchib oʻtgan.

Bajwa 2015-yilda Garri Javandhaga turmushga chiqdi. Bajwa 2015-yil avgust oyida birinchi farzandini dunyoga keltirdi. 2020-yilda esa qiz egizaklarni dunyoga keltirdi.

## Filmografiya

### Aktrisa sifatida

### Rejissor sifatida

### Musiqiy videolari

### Televideniyeda

## Manbalar
Jazoirda Islom

**Islom** **Jazoirda** davlat dini hisoblanadi. Bu mamlakat aholisining 98,2 foizi islom diniga eʼtiqod qiladi. Jazoirda dunyo musulmonlarining 2,2 % istiqomat qiladi.

## Tarixi

Islom Jazoirga VII asrda Shimoliy Afrikani arablar bosib olish paytida kelgan. Shundan soʻng, islom Jazoir hududining koʻp qismiga tez tarqaldi, garchi nasroniy va butparast jamoalar Murobitlar sulolasi hukmronligi davrigacha saqlanib qolgan boʻlsa-da. XVII asr oxirida Jazoirning katta qismini ibodiylar mazhabiga mansub Rustamiylar boshqargan. 909-yilda ular shia sulolasi Fotimiylar tomonidan magʻlubiyatga uchradilar va Sahroi Kabirdagi Mzab vodiysiga qochib ketishdi, hozir ham ularning avlodlari asosan Ibodiylar boʻlib qolmoqda. Fotimiy ismoiliylarning taʼlimoti Magʻribda mashhur boʻlmaganligi sababli, Fotimiylar ketganidan keyin ham bu hududlar sunniy islom diniga amal qilishda davom etdi. Janubiy Jazoirdagi tuareglar faqat XV asrda islomni qabul qilganlar. Jazoirda mamlakat aholisining koʻpchiligi tomonidan qabul qilingan Malikiy mazhabi tarqaldi, faqat Usmonlilar hukmronligi davrida Jazoirga koʻchib kelgan turklarning avlodlari Hanafiy mazhabiga mansub. 1830-yilda fransuzlar Jazoirni bosib oldilar. Ularning bosqinchiligi koʻpincha diniy xususiyatga ega boʻlgan qarshilikni keltirib chiqardi. Bu vaqtda soʻfiy birodarliklari — tariqatlar muhim rol oʻynay boshladi. Fransiya mustamlakachilik davrida mustamlaka maʼmuriyati kofirlarga qarshi diniy kurash bayrogʻi ostida mamlakat mustaqilligi uchun kurashuvchilarning birlashishidan qoʻrqib, islom dinining tarqalishini har tomonlama oldini oldi. Fransiya qonunlariga koʻra, musulmonlar ommaviy yigʻilishlar oʻtkazishlari va oʻqotar qurol olib yurishlari mumkin emas edi. Musulmon taʼlimining yoʻqligi anʼanaviy islom oqimining zaiflashishiga va xurofotga asoslangan diniy bid’atning paydo boʻlishiga olib keldi. Musulmon voizi Ben Badis islomni xurofot va fetishizmdan tozalash maqsadida 1931-yilda Jazoir musulmon ulamolari uyushmasini tuzdi. Jazoir xalqining ozodlik kurashida islom dini muhim rol oʻynadi. Jazoir mustaqillikka erishgach, islom bu davlatning davlat diniga aylandi.

## Joriy holat

Jazoirda 34 million 780 ming musulmon istiqomat qiladi, bu mamlakat aholisining 98,2 foizini tashkil qiladi. Jazoirdagi musulmonlarning aksariyati molikiy mazhabidagi sunniylar, shuningdek, mamlakatda hanafiy mazhabi vakillari, asosan, turklar avlodlari bor. Kobiliyada oz sonli shialar bor va Mzab vodiysida bir qancha ibodiy jamoalari yashaydi. Soʻfiy birodarliklari, garchi XIX asrdagiga qaraganda kamroq tarqalgan boʻlsa-da, hali ham sezilarli taʼsirga ega. Jazoirdagi Islom davlat dini boʻlib, fuqarolar hayotining deyarli barcha sohalarini tartibga soladi. Musulmonni Islomdan voz kechib, boshqa dinni qabul qilishga chaqirgan har qanday kishini jazolaydigan qonun bor. Jazoirliklarning musulmon homiylari anʼanasi bor. Jazoirning homiysi Sidi Abdurahmon, ehtimol, ulardan eng mashhuri.
## Manbalar
Oʻzbekiston Respublikasi faxriy donori

**„Oʻzbekiston Respublikasi faxriy donori“** („Pochetniy donor Respubliki Uzbekistan“) koʻkrak nishoni — oʻz qonini kamida qirq marta yoki uning tarkibiy qismlaridan bir qismini kamida oltmish marta bepul topshirgan Oʻzbekiston Respublikasi fuqarolariga beriladi.

Butun dunyoda 14-iyun — donorlar kuni sifida eʼtirof etilganligi bois, mamlakatimizda ham ushbu kun keng nishonladi. Shu munosabat bilan bir guruh fuqarolar „Oʻzbekiston Respublikasi faxriy donori“ koʻkrak nishoni bilan taqdirlanadi.
## Tavsifi
* Koʻkrak nishoni mis qotishmasidan tayyorlanadi va yarimchoʻziq shaklni ifodalaydi, uning oʻzagi 28,0 millimetrni, balandligi — 32,0 millimetrni, qalinligi — 3 millimetrni tashkil etadi.
* Koʻkrak nishonining old tomonida hayotbaxsh qonning ramzini ifodalaydigan qabariq qizil rangli qon tomchisi tasvirlangan. Koʻkrak nishonining oʻng tomonida shon-sharaf ramzi boʻlgan tilla rang dafna navdasi joylashgan. Koʻkrak nishonining chap tomonida tilla rang shaklli plastinada „FAXRIY DONOR“ degan yozuv berilgan. Yozuv qabariq tilla rang bosh harflarda bajarilgan. Harflarning balandligi 4 millimetr.
* Koʻkrak nishoni mis qotishmasidan tayyorlanadigan va Oʻzbekiston Respublikasi Davlat bayrogʻi ramzini ifodalaydigan shaklli toʻgʻri burchak shaklida bajariladigan 21,0 x 25,0 millimetr oʻlchamli qadagʻich (kolodka)ga halqa va ilmoqcha yordamida ulanadi. Qadagʻichning qalinligi 3 millimetr.
* Qadagʻichning old tomoni bayroqning oq foni boʻylab qabariq tilla rang bosh harflar bilan „OʻZBEKISTON RESPUBLIKASI“ yozuvi tushirilgan holda Oʻzbekiston Respublikasining Davlat bayrogʻi ranglarida bajariladi. Harflarning balandligi 3 millimetr.
* Qadagʻichning orqa tomonida koʻkrak nishonini kiyimga mahkamlash uchun toʻgʻnogʻich shaklidagi moslama mavjud.
## Manbalar

## Yana qarang
* Oʻzbekiston Respublikasining orden va medallari
* Oʻzbekiston hukumatining mukofotlari
* Oʻzbekiston davlat imtiyozli mukofotlari

## Havolalar
* 23 nafar fuqaroga „Oʻzbekiston Respublikasi faxriy donori“ koʻkrak nishoni topshirildi 
* 23 nafar fuqaroga „Oʻzbekiston Respublikasi faxriy donori“ koʻkrak nishoni topshirildi
* Bugun 26 nafar fuqaroga „Oʻzbekiston Respublikasi faxriy donori“ koʻkrak nishoni topshiriladi
* 14-iyun — Butunjahon donorlar kuni
Shobana

**Shobana Chandrakumar Pillai** (1970-yil 21-martda tugʻilgan) — hind aktrisasi va Bharatanatyam raqqosasi. U asosan malayalam, telugu va tamil, hind, kannada va ingliz filmlarida rol ijro etadi. U ikkita milliy kino mukofoti, bitta Kerala shtati kino mukofoti, ikkita Janubiy Filmfare mukofoti, uchta janubiy hind tilida eng yaxshi ayol roli uchun 14 ta nominatsiya, 2011-yilda Tamil Nadu shtatining Kalaimamani mukofoti va boshqa koʻplab mukofotlarga sazovor boʻlgan.

Shobana Sridevi 1980 va 1990-yillarda oʻzini yetakchi aktrisa sifatida koʻrsatgan. Malayalam tilidagi „*Manichitrathazhu“* (1993) va ingliz filmi „*Mitr, My Friend“* (2001) filmlaridagi rollari uchun ikki marta „Eng yaxshi ayol roli“ sifatida Milliy kino mukofotini qoʻlga kiritgan. 1999-yildan keyin Shobana oʻz filmlaridagi rollarini qatʼiyatlik bilan tanlay boshlagan.

Shobana Bharata Natyam raqqosalari Chitra Visweswaran va Padma Subrahmanyam qoʻl ostida taʼlim olgan. U yigirma yoshida mustaqil ijrochi va xoreograf sifatida faoliyat yuritgan va hozirda Chennaydagi *Kalarpana* raqs maktabini boshqaradi. 2006-yilda Hindiston hukumati uni sanʼatga qoʻshgan hissasi uchun Padma Shri bilan taqdirlagan.

2014-yilda Kerala viloyati hukumati uni Kala Ratna mukofoti bilan taqdirladi. 2019-yilda unga doktor MGR taʼlim va tadqiqot institutining faxriy doktori unvoni berildi. 2022-yilda unga Sanskritdagi Sree Sankaracharya universitetida adabiyotlar doktori ilmiy darajasi berilgan.

## Shaxsiy hayoti
U Travankor opa-singillari Lalita, Padmini va Raginining jiyani edi, ularning barchasi hind klassik raqqosalari va aktrisalari boʻlgan. Aktrisa Sukumari uning xolasi edi. Malayalamlik aktrisa Ambika Sukumaran uning qarindoshi. Malayalam aktyorlari Vineet uning amakivachchasi, Krishna esa jiyani edi.

2011-yilda Shobana Anantha Narayani ismli qizni asrab olgan va 2022-yilga koʻra Shabani hali turmushga chiqmagan.

### Klassik raqs faoliyati

Shobana — Bharata Natyamning mohir raqqosasi. U raqs mashgʻulotlarini Tamil Nadu shtatining Chennay shahridagi Chidambaram akademiyasida Chitra Vishesvaran qoʻl ostida oʻrgangan. Shobana Bharata Natyamning asosiy elementi *Abhinaya* raqsiga tushdi. U Vijay TVda efirga uzatilgan raqsga oid realiti *shou Jodi № 1da* hakamlar qatorida boʻlgan.

U 1989-yilda oʻzining „Kalipinya“ raqs maktabini ochdi va uni 1992-yilda roʻyxatdan oʻtkazgan.

## Filmografiyasi

### Malayalam

### Telugu

### Tamil

### Kannada

### Hind

### Ingliz

## Mukofotlar va eʼtiroflari

### Unvonlar

### Boshqa mukofotlari

## Televideniyeda

## Manbalar
Mozambikda Islom

**Mozambikda islom** Mozambikdagi uchinchi yirik dindir. 4 million kishi ushbu dinga mansub, bu ushbu mamlakat aholisining 17,9 foizini tashkil qiladi.

## Tarixi
Islom Mozambikka VIII asr atrofida arab savdogarlari bilan kirib kelgan. Islom Sharqiy Afrika qirgʻoqlari boʻylab savdo shaharlariga tarqaldi. X asrda Kilva sultonligi tashkil etilganidan beri Islom Mozambik qirgʻoq chizigʻining asosiy dini boʻlib kelgan. XV asrga kelib, sultonlik oʻz qudratining choʻqqisiga chiqdi va oʻz kuchini qitʼaning uzoq qismiga, Monomotapa hududigacha kengaytirdi. 1505-yilda Fransisko de Almeyda boshchiligidagi portugal qoʻshinlari Kilvani egallab olishdi. 1505-yilda Sofalada fort, 1508-yilda Mozambik orolida qal’a, 1530-yillarda Zambezi daryosi boʻyida Sena va Tete fortlarini qurdilar. 1558-yilda Hindistonga ketayotgan kemalarni toʻxtab oʻtishi uchun San-Sebastian forti tashkil etildi. 1572-yilgacha Portugaliyaning Sharqiy Afrika hududi Goa gubernatori tomonidan boshqarilgan. XVII asr oʻrtalarida ummon arablari Hind okeanining gʻarbiy qismidan portugallarni siqib chiqara boshladilar. Zanzibar sultonligida Ummon Al Saidlar sulolasi hukmronligi davrida Mozambik qirgʻoqlarining shimoliy qismi sulton mulkiga qoʻshib olindi. Sohil boʻyidagi shaharlar arab qul savdogarlarining Afrikaga bostirib borishlarida qal’aga aylandi. Mozambik musulmonlari dastlab soʻfiylar edi, ammo Ummon sulolasi kelgandan keyin ular ibodiylarning kuchli taʼsiriga tushdi. Taxminan 1600-yilda Monomotapada fuqarolar urushi boshlandi, urush davomida barcha musulmon savdogarlari Torvadan quvib chiqarildi. 1752-yilda Sharqiy Afrikadagi portugal mulklari rasman Mozambik mustamlakasi deb eʼlon qilindi. Mustamlaka davrida katoliklik Mozambikda hukmron dinga aylandi. Mustamlakachilar ozodlik harakatidan musulmonlar va dissidentlar oʻrtasida ittifoq boʻlishiga yoʻl qoʻymaslik uchun diniy guruhlar oʻrtasida ixtilof kiritdilar. Portugaliyada chinnigullar inqilobi sifatida tanilgan harbiy toʻntarishdan soʻng, Mozambik 1975-yil 25-iyunda mustaqillikka erishdi. Mamlakat mustaqillikka erishgach, FRELIMO radikal soʻl siyosiy tashkiloti mamlakatdagi yagona siyosiy kuchga aylandi. FRELIMO Marksistlar umuman dinga dushman edi. Ular diniy taʼlim muassasalarini tarqatib yubordilar va ateizmni targʻib qila boshladilar. 1989-yilda sotsialistik davr tugaganidan soʻng musulmonlar oʻz eʼtiqodlarini erkin amalga oshirishlari va yangi masjidlar qurishlari mumkin edi. Shuningdek, parlamentga musulmon jamiyati vakillari saylandi. Quvayt tomonidan moliyalashtirilgan Afrika musulmonlari agentligi aʼzolari Mozambikda faol. Mozambik Islom hamkorlik tashkilotining (IHT) faol aʼzosidir.
## Manbalar
Kristaps Grebis

**Kristaps Grebis** (1980-yil 13-dekabrda Liepayada tugʻilgan) — latviyalik nafaqadagi futbolchi.

## Jamoalardagi faoliyati
Grebis o'z professional faoliyatini 2000-yilda FK Liepājas Metallurgsda boshlagan. Birinchi mavsumida 7 ta o'yin o'tkazib, bitta gol urdi, keyinroq Riga FK bilan qisqa vaqt o'ynadi va 2002-yilda Liepayaga qaytdi. Bu safar u yerda ketma-ket 4 yil o'ynadi, 2006-yilda u Oksford Yunaytedga jo'nab ketdi. Grebis 2007-yilning mart oyida Oksford Yunayted bilan shartnomasini o'zaro kelishuvga ko'ra bekor qildi. Keyinchalik u "Ventspils"ga o'tdi, ammo 2008-yilda o'z vatanining "Liepayas Metallurgs" jamoasiga qaytdi. U uyerda ikki yil, 2008-yilga qadar o'ynab, 63 o'yin o'tkazib, 48 gol urgan. 2009-yilda u bir mavsumda 30 ta gol bilan Virsliga chempionatining eng yaxshi to'purari bo'lgan. Bu, shubhasiz, Latviyada o'ynagan faoliyatidagi eng yaxshi davr edi. 2011-yil fevral oyida u AEL Limassol jamoasiga qo'shildi. Uning Kiprda bo'lishi uzoq davom etmadi, chunki klub Grebisga tibbiy ko'riklarda yurak xastaligi tashxisi qo'yilganiga ishora qilib, qo'shilganidan atigi 4 kun o'tib uni qo'yib yuborishga qaror qildi. Keyinchalik Grebisning yuragi bilan bog'liq muammo yo'qligi aytildi, ammo klub Grebisni qo'yib yuborish uchun sabab topishi kerak edi, chunki yangi murabbiy uni tarkibda saqlab qolishni istamagan. Bir hafta o'tgach, u Ozarbayjon Premer-ligasida to'p surayotgan FK Gence bilan shartnoma imzoladi. 2011-yilning iyul oyida Grebis "Simurq Zaqatala"ga o'tdi. 2012-yil avgust oyida u Germaniyaning NOFV-Oberliga Nord klubi Viktoria 1889 tomonidan imzolangan. U 2013-yilning fevral oyida 5 ta liga o'yinida qatnashib, klubni tark etdi va Latviya Oliy ligasiga qaytdi va "Daugava Riga" bilan shartnoma imzoladi. Grebis 2013-yil iyul oyida “Yurmala” ga qoʻshilishdan oldin “Daugava” tarkibida 9 ta oʻyin oʻtkazib, 1 ta gol urdi. 2014-yilgi mavsum oldidan Grebis o'z vatani Liepayaga qaytib keldi va sobiq xalqaro jamoadoshi Maris Verpakovskis boshchiligidagi yangi tashkil etilgan FK Liepaya klubi bilan shartnoma imzoladi. U klubdagi debyutida gol urdi.

Grebis 2018-yilgi mavsumdan keyin faoliyatini yakunladi.

## Xalqaro martaba
Grebis 2008-yilda Latviya terma jamoasi safida debyut qilgan. U 13 ta oʻyinda maydonga tushib, 2 ta gol urgan.

## Yutuqlar

* **Latviya Oliy ligasi chempioni (3):** 2005, 2007, 2009
* **Futbol boʻyicha Latviya kubogi gʻolibi (2):** 2006, 2007
* **Boltiq ligasi chempioni (1):** 2007

## Manbalar
Andrey Mostovoy

**Andrey Andreyevich Mostovoy** ( ; 1997-yil 5-noyabrda tugʻilgan) — Rossiyalik professional futbolchi, Sankt-Peterburgning „Zenit“ klubida oʻynaydi. U asosan chap qanotda vinger vazifasini bajarishiga qaramay, oʻng qanotda ham bemalol oʻynay oladi.

## Jamoalardagi faoliyati
Mostovoy Rossiya Professional Futbol Ligasida 2016-yilning 10-aprelida FSK Dolgoprudniy jamoasida „Znamya Truda Orexovo-Zuyevo“ga qarshi oʻyinda debyut qilgan va jamoasining 2:0 hisobidagi gʻalaba qozonilgan debyutida o'zining va jamoasining ilk golini kiritgan.

2019-yilning 19-iyulida u Sochi PFKga 2019-20-yilgi mavsum oxirigacha ijara asosida qoʻshilgan va Sochiliklar tarkibida o'ynay boshlagan.

Ijaradan qaytgach, 2020-yil 7-avgust kuni u Sankt-Peterburgning „Zenit“ jamoasi tarkibida „ Zenit“ gʻalaba qozongan Rossiya Superkubogi-2020 oʻyinida zahira oʻyinchisi sifatida debyut qilgan.

2021-yilning 5-mayida u „Zenit“ bilan shartnomasini 2023-24-yilgi mavsum oxirigacha uzaytirgan.

## Xalqaro karyera
Mostovoy ilk bor Rossiya terma jamoasiga 2020-yil sentabr oyida UEFA Millatlar Ligasining Serbiya va Vengriyaga qarshi oʻyinlariga chaqirilgan. U 2020-yilning 8-oktabrida Shvetsiyaga qarshi oʻrtoqlik uchrashuvida debyut qilgan.

2021-yil 11-may kuni u UEFA Yevro-2020 uchun kengaytirilgan 30 kishilik dastlabki tarkibga kiritilgan. 2021-yil 2-iyunda u yakuniy tarkibga kiritilgan. 2021-yil 11-iyun kuni u COVID-19 testi ijobiy chiqqanidan soʻng tarkibdan chetlashtirilgan va uning oʻrniga Roman Yevgenyev tayinlangan.

U ilk xalqaro golini 2021-yilning 11-noyabrida Jahon chempionati saralashida Kipr terma jamoasiga qarshi oʻyinda kiritgan.

## Karyera statistikasi

### Klub

### Xalqaro

#### Xalqaro maydondagi gollar

## Yutuqlar

### Klub
**Zenit Sankt-Peterburg**

* Rossiya Premer-ligasi : 2020-21 2021-22
* Rossiya Superkubogi : 2020 2021 2022

## Manbalar
Mohsen Karimi

**Seyid Mohsin Karimi Kiyasariy** (1994-yil 20-sentabrda Sari shahrida tug'ilgan) - Eronlik professional futbolchi, Fors ko'rfazi Pro ligasida "Nassaji" jamoasida o'ynagan.

## Jamoalardagi faoliyati

### Esteghlal

#### Ilk martabasi
Karimi o'z faoliyatini 14 yoshida Padideh Sarida boshlagan. Keyin bir yildan so'ng klubni tark etdi va 2012-yilda "Esteg'lol"ga qo'shilishdan oldin ikki yil shaxsiy murabbiy bilan mashg'ul bo'ldi. 2012-13-yilgi mavsumda u "Esteg'lal" U17 jamoasi tarkibida bo'lgan va mavsumni Eron U17 ligasining eng yaxshi to'purari sifatida yakunlashga muvaffaq bo'lgan. Keyin Karimi keyingi mavsumda "Esteg'lol" zaxirasiga qo'shildi va u yana bir bor eng yaxshi to'purar bo'ldi. Shuningdek, 2015-yil 3-yanvarda 21 yoshgacha boʻlganlar derbisida “Persepolis” oʻrinbosarlari darvozasiga ikkita gol urdi.

#### 2014-15-yilgi mavsum
Karimining "Esteg'lol" zaxirasidagi ajoyib o'yinlari natijasida uni menejer Amir Ghalenoei katta jamoaga chaqirdi. U o'zining professional debyutini "Naft Tehron"ga qarshi o'yinda o'tkazdi va Yag'ub Karimi 88-daqiqada zaxiradan maydonga tushdi. 2015-yilning 1-mayida u ilk bor “Saba Qom”ga qarshi oʻyinda “Estegʻlol”ning asosiy tarkibidan joy oldi. U kattalar jamoasidagi birinchi mavsumini ligada atigi 6 ta o'yinda, asosan, zaxira o'yinida yakunladi.

#### 2015-16-yilgi mavsum
Parviz Mazlumiy "Esteg'lol"ga yangi menejer etib tayinlangach, u Karimni asosiy tarkibga mustahkam joylashtirdi. Karimi mavsumdagi ilk o'yinini Siah jamegan ustidan 2:1 hisobida g'alaba qozondi.

#### 2017-18-yilgi mavsum
Mavsumning birinchi yarmini jarohati tufayli o'tkazib yuborgach, u Hazfi kubogi doirasida Eronjavonga qarshi o'yinda 68-daqiqada Farshid Esmoilining o'rniga maydonga tushdi. 2017-yilning 25-dekabrida u “San’at Naft”ga qarshi oʻyinda “Estegʻlol” uchun xet-trik qayd etdi (4:0).

## Karyera statistikasi

## Yutuqlar

; Esteghlal

* Hazfi kubogi : 2017–18

## Manbalar
Jenna Boyd

**Jenna Michelle Boyd** (1993-yil 4-martda tugʻilgan) — amerikalik aktrisa. U oʻz karyerasini 2003-yilda *"The Hunted*, *Dickie Roberts: Former Child Star, The Missing*" filmlarida hamda 2005-yilda *[[The Sisterhood of the Traveling Pants]]* filmlaridagi rollari bilan boshlagan. Aktrisa Netflix komediik dramasi *Atypical* (2017—2021)ning toʻrt faslida ham faol rol ijro etgan.

## Biografiyasi
Jenna Boyd Texasning Bedford shahrida tugʻilgan. U ikki yoshida modellik boʻyicha nomzodlar qidiruvi paytida topilgan. U va uning ota-onasi ham ukasi Cayden (aktyor) aktyorlik karyerasini davom ettirish uchun Los Angelesga koʻchib oʻtishadi. 2019-yil sentyabr oyida u Tulsa Remote dasturi doirasida Oklahoma shtatining Tulsa shahriga koʻchib oʻtadi.

U Pepperdine universiteti bitiruvchisi boʻlib, u yerda biznes darajasini olgan.

## Faoliyati
Boyd oʻz faoliyatini uch yoshida boshlagan. Bolalar telekoʻrsatuvi „*[[Barney|Barney & Friends]]*“ epizodlarida paydo boʻlgan holda oʻzining dastlabki faoliyatini boshlagan. U bir vaqtning oʻzida harakat qildi va figurali uchar edi. „ *Dickie Roberts: Former Child Star“* filmida u bolaligini qayta tiklashga yordam berish uchun titul qahramoni (David Spade) tomonidan yollangan oilaning qizi rolini oʻynaydi. Boydning katta tanaffusi u Cate Blanchett va Evan Rachel Wood bilan birga *[[The Missing|"The Missing"]]* filmida rol oʻynaganida sodir boʻladi. Boydning faoliyati ushbu filmning tanqidiy sharhlarida maqtovga sazovor boʻl\di, garchi filmning oʻzi unchalik yaxshi qabul qilinmagan boʻlsa-da.

2017-yilda Boyd Rodan + Fields koʻp darajali marketing kompaniyasining maslahatchisi ekanligini taʼkidlab oʻtadi.

## Filmografiyasi

## Mukofotlar va nominatsiyalar

## Manbalar

## Havolalar

* 
*
Jalal Al-Sinani

**Jalol Xamis Rabia As-Sinoniy**, odatda **Jalol Al-Sinoniy** (  bilan tanilgan; 1986-yil 17-noyabrda tugʻilgan) — ummonlik futbolchi, Ummon Ikkinchi ligasida Quriyat klubida oʻynaydi.

## Xalqaro martaba
Jalol Plyaj futboli boʻyicha Ummon milliy terma jamoasining birinchi jamoasi tarkibiga kiradi. U ilk bor 2011-yilda terma jamoaga saylangan.

### Osiyo plyaj oʻyinlari
U 2010-yilgi Osiyo plyaj oʻyinlari, 2012-yilgi Osiyo plyaj oʻyinlari va 2014-yilgi Osiyo plyaj oʻyinlarida ishtirok etgan.

2010-yilda oʻzining tugʻilib oʻsgan shahri Maskat (Ummon)da oʻtkazilgan oʻyinda u Suriya ustidan 7:2 hisobida, Quvayt sportchilari ustidan 6:4 hisobida va yana bir dublda 9:4 hisobida gʻalaba qozongan. Indoneziya shu tariqa oʻz jamoasiga chorak final yoʻllanmasini qoʻllab-quvvatladi va urgan gollari sonini 6taga yetkazdi. Qo'shimcha bo'limlar 2:2 hisobida yakunlangan Ummon Birlashgan Arab Amirliklariga penaltilar seriyasida mag'lub bo'lib, turnirni ikkinchi o'ringa qo'ydi.

2012-yilda Xitoyning Haiyang shahrida boʻlib oʻtgan Osiyo plyaj oʻyinlarida u ikkita gol urgan, biri Iroq ustidan 5:1 hisobida gʻalaba qozongan va 2012-yilgi chorak finalda Falastinga qarshi oʻyinda 4:3 hisobida magʻlub boʻlgan.

2014-yilda Tailandning Phuket shahrida boʻlib oʻtgan Osiyo plyaj oʻyinlarida u 4 ta gol urgan, plyaj futboli boʻyicha Eron milliy terma jamoasini 5:1 hisobida magʻlub etgan va Xitoyga qarshi oʻyinda (4:4) xet-trik qilgan, natijada Ummon 3 ta gʻalaba qozongan. Penaltilar bo'yicha 2 va turnirda 5-o'rinni qo'lga kiritdi.

### Plyaj futboli boʻyicha Osiyo chempionati
U 2011-yilgi plyaj futboli boʻyicha Osiyo chempionati va 2013-yilgi plyaj futboli boʻyicha Osiyo chempionatida ishtirok etgan.

2011-yilda oʻzining tugʻilib oʻsgan shahri Maskatda (Ummon) oʻtkazilgan oʻyinda u 5 ta gol urdi, Quvayt ustidan 8:6 hisobida g'alaba qozondi. Yarim finalda Suriya ustidan 5:2 hisobida g'alaba qozondi va plyaj futboli boʻyicha Eron milliy terma jamoasiga qarshi oʻyinda yana bir gol – 2:2, natijada Ummon penaltilar seriyasida 1:0 hisobida gʻalaba qozondi, chunki Jalol mezbonlar safiga gol kiritdi. Ummon terma jamoasi Osiyoning ogʻir vazn toifasidagi va amaldagi chempion Yaponiyaga 1:2 hisobida imkoniyatni boy berib, turnirda ikkinchi oʻrinni egalladi.

2013-yilda Qatar poytaxti Dohada boʻlib oʻtgan musobaqada u 4 ta gol urgan, bittasi Afgʻoniston ustidan 7:0 hisobida gʻalaba qozongan va beshinchi oʻrin uchun final oʻyinida Falastinga qarshi oʻyinda (6:3) xet-trik qilgan.

### FIFA plyaj futboli boʻyicha jahon chempionati
U 2011-yilgi plyaj futboli boʻyicha jahon chempionatida 3 ta oʻyin oʻtkazdi va 3 ta gol urdi.

U 2011-yil 1-sentyabrda FIFAning plyaj futboli boʻyicha Jahon chempionatidagi ilk golini turnirning B guruhining ochilish oʻyinida Argentinaga qarshi oʻyinda (3:1) kiritdi. Bu Ummonning jahon chempionatidagi birinchi goli bo'ldi, chunki u Italiyaning Ravenna shahridagi Stadio del Mare stadionida 3000 tomoshabin ko'z o'ngida gol urdi. Keyin u Salvadorga qarshi 3:4 hisobida mag'lub bo'lgan boshqa guruh o'yinida dubl qayd etdi.

## Manbalar
Aaditi Pohankar

**Aaditi Pohankar** — hind aktrisasi. U Riteish Deshmux bilan birga „*Lai Bhaari*“ (2014) marathi jangari filmida oʻzining ajoyib rolini ijro etgan. U „*She“* va *Aashram* (ikkalasi ham 2020-yildan hozirgacha) hind serialidagi rollari bilan koʻproq eʼtibor qozongan.

## Yoshlik davri
Aaditi Pohankar atletikachi boʻlgan Sudhir va Shobha Poxankar oilasida tugʻilgan. Maktabda oʻqiyotganda u yengil atletika boʻyicha Maxarashtrani himoya qilgan va 100 va 200 metrga yugurishda medallarni qoʻlga kiritgan.

## Faoliyati
Pohankar oʻz faoliyatni teatrda boshlagan va birinchi kino rolini *Kunasathi Kunitari* filmida ijro etgan. Mumbayda aktrisa yetti yoshli bolakay rolini oʻynagan Makarandning „*Time Boy*“ spektaklini koʻrganida uni rejissor Nishikant Kamat payqab qolgan. Kamat uni oʻzining „*Lai Bhaari*“ (2014) marathi filmidagi roli uchun ikki kunlik ekran sinovlaridan oʻtkazishga majbur qildi va uning feʼl-atvoriga qoyil qolganidan keyin Riteish Deshmux rolini oʻynadi. Pohankarning aytishicha, suratga olish jarayonida Kamat unga aktrisa sifatida xohlagan narsani qilish va uning xarakteriga kirish uchun erkinlik bergan, u oʻzini „yovuz odam“ sifatida tasavvur qilgan. *Lai Bhaari* ijobiy sharhlarni ochdi, Pohankarning yovuz xarakteri maqtovga sazovor boʻldi. Film eng yuqori daromad keltiruvchi marathi filmlaridan biriga aylandi.

2017-yilda Pohankar Tamil tilidagi *Gemini Ganeshanum Suruli Raajanum* filmida Atharvaa bilan birga rol oʻynadi.

Uch yil oʻtgach, Poxankar Netflix veb-serialida *She* (2020)da asal tuzogʻi sifatida ishlatiladigan politsiyachi konsteblini oʻynaydi. Scroll.in saytidan Nandini Ramnath Pohankar rolini „oʻziga tortadigan“ deb topdi va u „oʻz qahramonining murakkabligini muvaffaqiyatli ochganini“ qoʻshimcha qildi.

Keyinchalik 2020-yilda uning Dalit boʻlishi kasteizm tufayli muvaffaqiyatga erishishdan toʻsqinlik qilayotganini bilgach, ashramning demokratik koʻrinishiga jalb qilingan yosh kurashchi rolini „Aashram“ filmida ijro etgan. Bu rol uchun uni kurashchi Sangram Singh tayyorlagan.

## Ommaviy axborot vositalarida
Pohankar yigirmadan ortiq brend reklamalari va reklama videolarida, jumladan, Cadbury Munch, Godrej AER, Airtel, Lenskart va Samsung kompaniyalari uchun rejissor Shoojit Sirkar tomonidan suratga olingan.

Pohankar 2020-yilda The Times most desirable women reytingida 47-oʻrinni egallagan.

## Filmografiyasi

## Manbalar
Aahana Kumra

**Aahana Kumra** — hind badiiy filmi, televideniyasi va teatr aktrisasi. Kumra oʻzining Sony Entertainment Television telekanalidagi „*Yudh*“ filmida Amitabh Bachchan bilan kichik ekran debyuti hamda „*Agent Raghav -* Sharad Kelkar bilan jinoyatchilik boʻlimi“ serialidagi bosh roli, soʻngra bir qator badiiy filmlardagi bosh rollari bilan tanilgan.

## Yoshlik davri
Aahana Kumra Laknau shahrida tugʻilib oʻsgan. U bolaligidan teatr rollarini boshlaganida aktyorlik sohasiga iqtidori bor edi.

## Faoliyati
Aahana Kumra Whistling Woods xalqaro aktyorlik maktabini tamomlagan va oʻz faoliyatini reklama va qisqa metrajli filmlar bilan boshlagan va (Garnier Fairness Cream, ICICI Bank, KFC, Reliance Internet va boshqalar) reklamalarida qatnashgan. 2013-yilda Kumra „*Yudh*“ teleserialida rol oʻynadi — Amitabh Bachchan ishtirokidagi 20 qismli shouda Kumra Bachchanning qizi boʻlib asosiy rolini oʻynaydi. Keyinchalik, u ikki haftada bir marta qoʻyiladigan televizion jinoyatchi triller koʻrsatuvi boʻlgan *Agent Raghav — Jinoyat boʻlimida* Sharad Kelkar ayol bosh agent Trisha Devan rolini oʻynadi. Aahana Kumra „*Sibir*“ qisqa metrajli filmi uchun Uchinchi Moida xalqaro mukofotlarida „Eng yaxshi ayol roli“ mukofotini qoʻlga kiritdi. Aahana Kumra hind kinosidagi debyutini 2013-yilda *Sona Spa* -da, Tulu filmidagi debyutini 2015-yilda *Kudla kafesida* qilgan. Aahana Kumra Pro Kabbadi 2016-seriyasiga mezbonlik qiladi. 2017-yilda Kumra *Lipstick Under My Burkha* qora komediya filmida Lila rolini ijro etgan. Keyingi yili u *"Tasodifiy bosh vazir*" nomli siyosiy biografik filmida Priyanka Gandi rolini oʻynadi.

## Filmografiya

### Filmlar

### Televideniye

### Veb-seriya

## Mukofotlar va nominatsiyalar

## Manbalar
Oʻzbekiston Respublikasi mustaqilligiga 20 yil

**„Oʻzbekiston Respublikasi mustaqilligiga 20 yil“** esdalik nishoni — davlatimiz mustaqilligi, iqtisodiy, siyosiy, ilmiy-taʼlim, madaniy, maʼnaviy salohiyati va mudofaa qudratini mustahkamlash, uning sarhadlari xavfsizligi va daxlsizligini taʼminlash, mamlakatimizni demokratik yangilash va modernizatsiyalash, Vatanimizning munosib yosh avlodini tarbiyalash ishida fidokorlik namunalarini koʻrsatayotgan ziyolilar, fan va sanʼat arboblari, ishchi va xizmatchilar, tadbirkorlar, fermerlar, mehnat faxriylari, harbiy xizmatchilar, huquqni muhofaza qiluvchi idoralar xodimlari va boshqa shaxslar taqdirlash maqsadida taʼsis etilgan..

## Tavsifi
* „Oʻzbekiston Respublikasi mustaqilligiga 20 yil“ esdalik nishoni 0,25 mikron qalinlikdagi oltin bilan qoplangan mis qotishmasidan tayyorlanadi, u diametri 34 millimetrli doira shakliga ega.
* Esdalik nishonining old tomonida taralayotgan quyosh nurlari fonida Mustaqillik maydonidagi Ezgulik arkasiga oʻrnatilgan turnalar shakli tasvirlangan, uning quyi qismida yer shari tasviri tushirilgan boʻlib, unda Oʻzbekiston Respublikasi xaritasi aks ettirilgan. Esdalik nishonining yuqori qismining markazida Oʻzbekiston Respublikasi Mustaqilligining yubiley sanasini anglatuvchi „20 YIL“ degan yozuv berilgan.
* Esdalik nishonining aylanasi boʻylab „OʻZBEKISTON RESPUBLIKASI MUSTAQILLIGIGA 20 YIL“ soʻzlari yozilgan boʻlib, ikki chekkasidan sakkiz qirrali yulduz bilan chegaralangan. Esdalik nishonining old tomonidagi „OʻZBEKISTON RESPUBLIKASI MUSTAQILLIGIGA 20 YIL“ soʻzlarining foni qizil emal bilan, taralayotgan quyosh nurlari, turnalar va yer shari aks etgan qismidagi fon moviy rang emal bilan qoplangan.
* Esdalik nishonining orqa tomonida Oʻzbekiston Respublikasining Davlat gerbi tasvirlangan, pastki qismining markazida „2011“ yozuvi qayd etilgan. Tasvirlar va yozuv qabariqdir. Esdalik nishonining qirralari gardish bilan hoshiyalangan.
* Esdalik nishoni halqacha va ilgakcha yordamida ustki qismiga eni 20 millimetrli moviy-zangori rangdagi ipak lenta oʻralgan toʻgʻri toʻrtburchak shaklidagi qadagʻich (kolodka) bilan tutashtiriladi.
## Yana qarang
* Oʻzbekiston Respublikasining orden va medallari
* Oʻzbekiston hukumatining mukofotlari
* Oʻzbekiston davlat imtiyozli mukofotlari
## Manbalar

## Havolalar
* Samarali faoliyatga — munosib ragʻbat
* Davlat unvonlari